Siti Tanjung Perak

Siti Sundari Samad atau lebih dikenali sebagai Siti Tanjung Perak (1912 – 6 Ogos 1992) merupakan seorang pelakon wanita Singapura kelahiran Indonesia. Beliau bergiat aktif dalam bidang lakonan di Singapura dan Malaysia pada dekad 1950-an dan 1970-an. Sepanjang kerjayanya, beliau terkenal dengan melakonkan watak jahat atau antagonis.

Kehidupan peribadi
Beliau dilahirkan di Pulau Wasi Bugis, Sulawesi pada tahun 1912. Mula giat dalam dunia pentas bangsawan pada tahun 1927 di seluruh pulau Borneo. 

Semasa di pentas, Siti terkenal sebagai pelakon bangsawan yang tercantik pada ketika itu sehingga beliau diberi gelaran Seri Panggung. Suami pertama beliau bernama M. Taib, seorang pemain saksofon bersama Siti di pentas bangsawan. Mereka dikurniakan seorang anak yang dinamakan Sari Intan. Tetapi malangnya, suami Siti terkorban semasa perang Jepun. Setelah begitu lama menjanda, Siti pun mendirikan rumahtangga dengan Abdul Ghani, seorang anggota polis.

Kerjaya lakonan
Pada tahun 1947, Siti melangkah ke dunia filem. Filem pertama beliau ialah Seruan Merdeka, manakala yang kedua pula ialah Singapura di Waktu Malam arahan B. S. Rajhans dan diterbitkan oleh Malay Film Productions (MFP) milik Shaw Brothers. Namanya ditukar oleh para peminatnya kepada Siti Tanjung Perak. Ini disebabkan Siti terkenal menyanyikan lagu yang berjudul "Tajung Perak", lagu yang dipopularkan oleh S. Abdullah. Di hujung tahun 50-an, Siti telah berhijrah ke Cathay-Keris. Watak yang dibawanya dengan berkesan sekali ialah sebagai antagonis. Beliau juga mampu menari, menyanyi dan berlawak. 

Siti pernah dinobatkan sebagai pelakon pembantu paling baik bagi tahun 1953, di suatu pemilihan para peminat. Dua daripada anak gadis Siti telah menjadi pelakon di era 50-an dan 60-an. Mereka ialah seniwati Supatri dan seniwati Zairina Abdul Ghani.

Gaya
Menurut Saodah Ismail dari Harian Metro, Siti Tanjung Perak ialah "seorang pelakon yang berpegang teguh kepada disiplin".

Kematian
Beliau meninggal dunia pada 6 Ogos 1992 pada usia 80 tahun di Hospital Changi di Changi, Singapura.

Filemografi 

Filem
 Tahun Tajuk Watak  Catatan1947 Seruan Merdeka Filem lakonan pertama Singapura di Waktu Malam 1949 Noor Asmara  Nilam Ibu Ahmad   1950 Rachun Dunia  Mariam  Aloha  Takdir Ilahi  Khatijah  1951 Penghidupan Ibu Salbiah  Bapa Saya Maimun  Sejoli Juwita Isteri Dol1952 Antara Senyum dan Tangis Isteri Hamid  Sedarah  Rubiah  Aladdin 1953 Siapa Salah? Chemburu Ayer Mata Kerana Kau Mak Seri 1954 Panggilan Pulau  Chempaka  Merana Salmah  Perjodohan  Mak Long 1955 Empat Isteri Marsita1956 Hang Tuah  Dang Merduwati Keadilan Illahi Dayang Bernoda Cik Zaiton  Anak-ku Sazali Pelakon bangsawan  Adek-ku Ibu Man dan Suhaimi  Ribut Keluarga Tolol Siti 1957 Bujang Lapok Emak Zaiton  Kaseh Sayang  Mogok  Hantu Jerangkong Milah Seruan Darah1958 Hantu Kubor Milah Azimat Ibu Sarah dan Hamidun Filem terakhir di Malay Film Productions Satay Ramlah  1959 Bawang Putih Bawang Merah Kundor  1960 Che Mamat Parang Tumpul Ibu Mamat1961 Gado-gado Jalak Lenteng Mak Inang 1962 Mata Syaitan  Mabuk Kepayang  Mariam  Lanchang Kuning Dang Anom Laila Majnun Jula Juli Bintang Tujuh Korban Kasih1963 Gila Talak  Kak Siti Rumah Itu Dunia Aku Mak Pah Bayangan Di Waktu Fajar Ibu Omar Masuk Angin Keluar Asap Kak Siti 1964 Mat Tiga Suku  Pontianak Gua Musang Ani Istana Berdarah Dua Pendekar1965 Tiga Botak  Gurindam Jiwa Jiran Sekampung  Cinta Kasih Sayang Mak Iti Patung Cendana  1966 Dua Kali Lima Sarah 1967 Mat Bond  Mak 1968 Mat Lanun 1973 Hati Batu  1974 Sandakan No.8 Filem Jepun dan lakonan terakhir

Rujukan

Pautan luar


Kategori:Kelahiran 1912
Kategori:Kematian 1992
Kategori:Pelakon wanita Singapura
Kategori:Pelakon wanita Indonesia
Kategori:Pelakon filem Singapura
Kategori:Warga Studio Jalan Ampas
Kategori:Orang Bugis